ສະຫະປະຊາຊາດ ກ່າວວ່າ 350,000 ຄົນ ໃນເຂດທິເກຣ ຂອງເອທິໂອເປຍ ຕົກຢູ່ໃນສະພາບອຶດຢາກ
ສປຊ ແລະຕາໜ່າງຂອງໂລກ ທີ່ແນະນຳບັນດາລັດຖະບານ ແລະອົງການຈັດຕັ້ງ ທີ່ບໍ່ຂຶ້ນກັບລັດຖະບານ ເຕືອນວ່າຫຼາຍກວ່າ 5 ລ້ານ 5 ແສນຄົນ ຕົກຢູ່ໃນສະພາບຄວາມບໍ່ປອດໄພ ດ້ານອາຫານ. 
ບັນດາອົງການຊ່ວຍເຫຼືອ ຂອງສະຫະປະຊາຊາດ ໄດ້ຮຽກຮ້ອງໃຫ້ມີການຢຸດຍິງທາງດ້ານມະນຸດສະທຳ ຢູ່ໃນຂົງເຂດທິິເກຣ ທາງພາກເໜືອ ຂອງເອທິໂອເປຍ ໃນພະຫັດວານນີ້ ໂດຍເຕືອນວ່າ 350,000 ຄົນໄດ້ຕົກຢູ່ໃນສະພາບທີ່ອຶດຢາກ ແລະອີກ 2 ລ້ານຄົນ ກໍຍັງອີກພຽງບາດກ້າວນຶ່ງ ຈະມາເຖິງຈຸດນີ້ “ພວກເຮົາບໍ່ສາມາດປ່ອຍໃຫ້ເອທິໂອເປຍ ຕົກຢູ່ໃນສະພາບອຶດຢາກ ພວກເຮົາ ຕ້ອງໄດ້ດຳເນີນການດຽວນີ້”ນັ້ນຄືຄຳເວົ້າຂອງເອກອັກຄະລັດຖະທູດສະຫະລັດ ປະຈຳສະຫະປະຊາຊາດ ທ່ານນາງລິນດາ ໂທມັສ-ກຣິນຟຽວ ທີ່ໄດ້ກ່າວຢູ່ໃນກອງປະຊຸມກ່ຽວກັບ ພາວະສຸກເສີນທາງດ້ານມະນຸດສະທຳ ຊຶ່ງສະຫະລັດໄດ້ ເປັນເຈົ້າພາບຮ່ວມ ກັບສະຫະພາບຢູໂຣບ ອີງຕາມລາຍງານທີ່ພິມເຜີຍແຜ່ໃນວັນພະຫັດວານນີ້ ໂດຍຕາໜ່າງຂອງໂລກທີ່ ແນະນຳ ບັນດາລັດຖະບານອົງການສະຫະປະຊາຊາດ ແລະອົງການຈັດຕັ້ງທີ່ ບໍ່ຂຶ້ນກັບລັດຖະ ບານຫຼື NGO ໃນການຮັບມື ກັບວິກິດການຄວາມບໍ່ປອດໄພ ທາງດ້ານອາຫານ ມີຫຼາຍ ກວ່າ 5 ລ້ານ 5 ແສນຄົນ ກຳລັງຕົກຢູ່ໃນ ລະດັບ ຄວາມບໍ່ປອດໄພທາງດ້ານອາຫານຢູ່ ໃນເຂດທິເກຣ ແລະຂົງເຂດທີ່ເປັນເພື່ອນ ບ້ານອ້ອມແອ້ມ ເຊັ່ນອຳຮາຣາ (Amhara) ແລະອາຟາ (Afar ) ຂັ້ນຕອນໃນການຈັດລະດັບຄວາມປອດໄພທາງດ້ານອາຫານ ຫຼື IPC ດັ່ງທີ່ຮູ້ກັນ ເຕືອນ ວ່າ ສະຖານະການຄາດມວ່າ ຈະຮ້າຍແຮງຂຶ້ນຕື່ມ ຈົນຮອດເດືອນ ກັນຍາ ໂດຍສະ ເພາະຢູ່ໃນເຂດທິເກຣ ທີ່ີໄດ້ຄາດວ່າ ມີຫຼາຍກວ່າ 400,000 ຄົນ ຈະປະເຊີນໜ້າກັບ “ສະພາບໄພພິບັດ” ຖ້າຫາກບໍ່ໄດ້ຮັບການຊ່ວຍເຫຼືອ ໃນທັນທີ ອົງການແມ່ ແລະເດັກຂອງສະຫະປະຊາຊາດຫຼື (UNICEF) ກ່າວວ່າ ຖ້າຫາກ ບໍ່ມີການສະໜອງຕອບໃນລະດັບທີ່ເພີ້ມຂຶ້ນແລ້ວ ພວກເດັກນ້ອຍ 33,000 ຄົນ ທີ່ກຳລັງຂາດແຄນອາຫານຢ່າງຮ້າຍແຮງ ໃນປັດຈຸບັນ ທີ່ເຂົ້າໄປຫາບໍ່ໄດ້ຢູ່ໃນ ເຂດຕ່າງໆຂອງທິເກຣນັ້ນ ແມ່ນມີຄວາມສ່ຽງສູງຕໍ່ການເສຍຊີວິດ ທີ່ທ່ານມາກສ໌ ໂລຄັອກ ຫົວໜ້າມະນຸດ ສະທຳຂອງອົງການສະຫະປະຊາຊາດ ໄດ້ຕັ້ງຄຳຖາມ “ ການເຂົ້າໄປເຖິງຄົນທີ່ຢູ່ບ່ອນສອກຫຼີກ ແລະເຂດທີ່ຍາກຈະໄປເຖິງໄດ້ນັ້ນເປັນບັນ ຫາຢູ່ຕະຫຼອດມາ ນັບແຕ່ການຂັດແຍ້ງໄດ້ເກີດຂຶ້ນ ໃນເດືອນພະຈິກ ລະຫວ່າງ ກຸ່ມແນວໂຮມປົດປ່ອຍປະຊາຊົນທິເກຣ (TPLF) ແລະລັດຖະບານ ຂອງນາຍົກ ລັດຖະມົນຕີ ອາບີອີ ອາເໝັດ ຂອງເອທິໂອເປຍ